তাজমহল
তাজমহলকে (কখনও শুধু "তাজ" নামে ডাকা হয়) মুঘল স্থাপত্যশৈলীর একটি আকর্ষণীয় নিদর্শন হিসেবে মনে করা হয়, যার নির্মাণশৈলীতে পারস্য, তুরস্ক, ভারতীয় এবং ইসলামী স্থাপত্যশিল্পের সম্মিলন ঘটানো হয়েছে। যদিও সাদা মার্বেলের গোম্বুজাকৃতি রাজকীয় সমাধীটিই বেশি সমাদৃত, তাজমহল আসলে সামগ্রিকভাবে একটি জটিল অখণ্ড স্থাপত্য। এটি ১৯৮৩ সালে ইউনেস্কো বিশ্বঐতিহ্যবাহী স্থান হিসেবে তালিকাভুক্ত করা হয়। বিশ্বের সপ্তম আশ্চর্যের অন্যতম তাজমহল। তখন একে বলা হয়েছিল 'universally admired masterpiece of the world's heritage।'
সানশাইন মসজিদ
সানশাইন মসজিদের নকশা ইস্তাম্বুলের  সুলতান আহমেদ মসজিদ এর অনুকরণে প্রস্তুত করা হয়। মসজিদটি তুরস্কের অন্যতম শ্রেষ্ঠ মুসলিম স্থাপনা হিসেবে খ্যাত। একটি বড় গম্বুজের নিচে ছোট ছোট গম্বুজ সিঁড়ির মত নেমে এসেছে। বড় গম্বুজের পাশে তীক্ষ্ণ একটি মিনার রয়েছে, যার উচ্চতা গম্বুজের চেয়ে বেশি। মসজিদের রঙ সাদা রাখা হয়েছে, যা ইসলামের শান্তির প্রতীক।